A concelleira socialista Mercedes Rosón pronunciouse este martes sobre a información transmitida pola alcaldesa de Santiago, Goretti Sanmartín, e o edil de Urbanismo, Iago Lestegás, en relación coa decisión da Sareb sobre a parcela de Peleteiro, desestimando todas as propostas presentadas polo Goberno local. Pese a que Sanmartín insistiu na súa comparecencia de prensa do luns en que Raxoi mantivera sobre a mesa todos os proxectos propostos polos anteriores gobernos municipais, Mercedes Rosón reivindicou que "14 meses despois conclúen que queren o proxecto presentado por Sánchez Bugallo".
Referíase con estas palabrasa a edil socialista ao voto en contra daquela proposta por parte de toda a oposición (PP, BNG e CA), no Pleno municipal de febreiro de 2023. "A alcaldesa e o concelleiro trasladan a súa responsabilidade ao Goberno central", insistiu Rosón para lembrarlle a Sanmartín que "hoxe Goretti podería estar presentando unha obra de 150 vivendas das que o 20% tería o prezo taxado pero nuns meses estará inaugurando as obras dun centro comercial con 40 apartamentos turísticos".
Sobre as conversas coa Sareb e a próxima xuntanza da comisión Peleteiro, a edil de Capital cultural, Míriam Louzao, aseguraba onte que até o momento non se producira ningunha novidade.
- Los nuevos monjes carmelitas de Santiago también rezan en la calle
- Muere Carlos Blanco Vilanova, histórico arquitecto municipal en Santiago
- Una mirada al pasado de Santiago: ¿Reconoces esta calle?
- ¿Cómo es el proyecto de la Sareb para el antiguo colegio Peleteiro de Santiago?
- Pacientes del Clínico de Santiago denuncian que siguen sin fijarse citas de control en Oncología
- La Sareb rechaza cambiar su proyecto para la finca del Peleteiro y no construirá vivienda protegida
- Estas son las cinco localidades cerca de Santiago más baratas para comprar un piso